Suomen Ekonomien hallitukseen haetaan aktiivisia toimijoita kaudelle 2021-2023

Suomen Ekonomit ry:n syysliittokokouksessa 21.11.2020 valitaan liitolle uusi hallitus kolmivuotiskaudeksi 1.1.2021 – 31.12.2023. Hallituksen muodostavat puheenjohtaja ja varapuheenjohtajat sekä vähintään kuusi ja enintään yhdeksän muuta jäsentä. Vähintään yhden tulee edustaa opiskelijoita. Osa hallituksen jäsenistä toimii hallituksen alaisten toimikuntien puheenjohtajina. Hallituksen kaikkien jäsenten tulee olla jäsenyhteisöjen jäseniä.

Hakulomakkeen täyttäminen ja hakutietojen käyttö

Suomen Ekonomien hallitukseen asetutaan ehdokkaaksi täyttämällä sähköinen hakulomake CV-tietoineen. Hakuaika 14.8. – 13.9.2020.

Ennen hakulomakkeen täyttämistä suosittelemme tutustumaan kysymyksiin etukäteen, sillä osittain täytettyä lomaketta ei voi tallentaa ja jatkaa myöhemmin täyttämistä. Vastaukset voi esimerkiksi kirjoittaa ensin wordiin ja kopioida tämän jälkeen hakulomakkeelle. CV-tietokenttiin suosittelemme täyttämään haettavan luottamustehtävän kannalta keskeiset tiedot. Kun hakulomake on täytetty ja lähetetty, saat kuittauksen hakemuksen vastaanottamisesta.

Voit samalla hakulomakkeella hakea myös hallituksen alaisiin toimikuntiin: koulutuspoliittinen toimikunta ja työelämätoimikunta.

**(Linkki hakulomakkeeseen)**

Hakutietojen käyttö

Hakemukset ovat hakuprosessin päätöksentekoon osallistuvien toimijoiden ja toimielinten käytettävissä (nimitystoimikunta ja jäsenyhteisöjen hallitukset omien jäsentensä osalta). Liittokokoukselle annetaan tiedoksi kaikista hakijoista nimi, ammatti ja jäsenyhdistys.

Hakemusten käsittelyprosessi

* Liittokokouksen nimeämä nimitystoimikunta käsittelee hakemukset ja pyytää jäsenyhteisöiltä suositukset hallitusehdokkaiksi
* Käsittelyprosessin aikana osa ehdokkaista haastatellaan. Haastattelut toteutetaan 22. – 24.10.

Nimitystoimikunta tekee perustellun esityksen 21.11.2020 kokoontuvalle syysliittokokoukselle, joka tekee lopullisen päätöksen hallituksen kokoonpanosta ja toimikuntien puheenjohtajista. Ehdokkaille ilmoitetaan syysliittokokouksen päätöksestä mahdollisimman pian kokouksen jälkeen.

Nimitystoimikunnan kokoonpano

Päivi Vuorimaa (Helsingin Ekonomit), puheenjohtaja
Hanna-Maija Kiviranta (Keski-Suomen Ekonomit), varapuheenjohtaja
Ingalill Aspholm (Ekonomföreningen Niord)
Juuso Enala (Turun Seudun Ekonomit)
Juuso Heinilä (Oulun Ekonomit)
Nelly Kivinen (Boomi)
Arto Käyhkö (Helsingin Ekonomit, Vaasan Ekonomit)

Lisätietoja:

Pj Päivi Vuorimaa, paivi.vuorimaa@gmail.com, puh. +358 40 7255562
Varapj Hanna-Maija Kiviranta, hanna.kiviranta@gmail.com, puh. +358 45 8093444

Hae hallitukseen 13.9. mennessä

**Siirry hakulomakkeeseen**